ব্যাপক লেখালেখি ও কলামিষ্টদের ছড়াছড়ি আগের যুগে লেখালেখি এবং প্রচার মাধ্যম এত ব্যাপক ছিলনা । একটি গ্রন্থ প্রকাশের জন্য কত কষ্ট , কত দীর্ঘ সময় অপেক্ষা করতে হত। কিন্তু এখন…! প্রেক্ষাপট কত বদলে গেছে ! অধিক লেখালেখি , বই-পুস্তক প্রকাশ এবং কলামিষ্টদের আধিক্যকে নবী করীম সা. কেয়ামতের নিদর্শনরুপে চিহ্নিত করেছেন। ইবনে মাসউদ রা. থেকে বর্ণিত , নবী করীম সা. বলেন, ” কেয়ামতের পূর্বমুহুর্তে নিম্নোক্ত বিষয়াবলী অধিক হারে ঘটতে থাকবে ১। ব্যক্তি বিশেষ সালাম প্রদান ২। ব্যাপক ব্যাবসা বাণিজ্য । এমনকি স্ত্রীও ব্যাবসায় স্বামীকে সাহায্য করবে। ৩। আত্মীয়তার বন্ধন ছিন্নকরন ৪। মিথ্যা স্বাক্ষ্য প্রদান ৫। সত্য স্বাক্ষ্য গোপন ৬। কলম প্রকাশ (মুসনাদে আহমদ-৩৮৭০) “কলম প্রকাশ” বলতে সম্ভবত লেখালেখি এবং অধিক হারে বই পুস্তক প্রকাশের কথা ইংগিত করেছেন। প্রকাশনা এবং ছাপানোর জন্য অত্যাধুনিক মেশিন আবিষ্কার ও মাধ্যম সহজ হওয়ার ফলে যে কেউ চাইলেই পুস্তক প্রকাশ করতে পারবে। এতকিছুর পরও দ্বীনি এবং ইসলামী শিক্ষায় মানুষের মধ্যে মূর্খত প্রকাশ পাবে।